62024CO0143_INF
Διάταξη του Δικαστηρίου (ένατο τμήμα) της 26ης Σεπτεμβρίου 2024 –[Bandundu - II] (
i
)
(Υπόθεση C-143/24)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Απάντηση που μπορεί να συναχθεί σαφώς από τη νομολογία – Χώρος ελευθερίας, ασφάλειας και δικαιοσύνης – Μεταναστευτική πολιτική – Επιστροφή των παρανόμως διαμενόντων υπηκόων τρίτων χωρών – Οδηγία 2008/115/ΕΚ – Πεδίο εφαρμογής – Απόφαση επιστροφής – Εξαιρέσεις – Δικαίωμα παραμονής για λόγους φιλευσπλαχνίας, ανθρωπιστικούς ή άλλους λόγους»
Συνοριακοί έλεγχοι, άσυλο και μετανάστευση – Μεταναστευτική πολιτική – Επιστροφή των παρανόμως διαμενόντων υπηκόων τρίτων χωρών – Οδηγία 2008/115 – Πεδίο εφαρμογής – Απόφαση περί άρνησης χορήγησης σε παρανόμως διαμένοντα υπήκοο τρίτης χώρας δικαιώματος διαμονής για λόγους φιλευσπλαχνίας, ανθρωπιστικούς ή άλλους λόγους – Δεν εμπίπτει
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 7 και 51 § 2· οδηγία 2008/115 του Ευρωπαϊκού Κοινοβουλίου και του Συμβουλίου, άρθρο 6 § 4)
(βλ. σκέψεις 22, 23 και διατακτ.)
Διατακτικό
Η οδηγία 2008/115/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, σχετικά με τους κοινούς κανόνες και διαδικασίες στα κράτη μέλη για την επιστροφή των παρανόμως διαμενόντων υπηκόων τρίτων χωρών, ερμηνευόμενη σε συνδυασμό με τον Χάρτη των Θεμελιωδών Δικαιωμάτων της Ευρωπαϊκής Ένωσης, έχει την έννοια ότι δεν εφαρμόζεται επί της απόφασης με την οποία οι αρχές κράτους μέλους αρνούνται να χορηγήσουν σε παρανόμως διαμένοντα στο έδαφος του κράτους μέλους αυτού υπήκοο τρίτης χώρας «δικαίωμα παραμονής για λόγους φιλευσπλαχνίας, ανθρωπιστικούς ή άλλους λόγους», κατά την έννοια του άρθρου 6, παράγραφος 4, της οδηγίας αυτής.
(
i
)	Η ονομασία που έχει δοθεί στην παρούσα υπόθεση είναι πλασματική. Δεν αντιστοιχεί στο πραγματικό όνομα κανενός διαδίκου.